
ELŐTERJESZTÉS

 a Képviselő-testület

2026. augusztus 13-i soron következő/rendkívüli ülésére
Tárgy:
 

„Baracsi dűlő” tárgyú közbeszerzési eljárás eredménye
Előterjesztő:

Lesi Árpád polgármester

Készítette:

Kohan Adrienn – városüzemeltetési ügyintéző
Tárgyalja:


Határozat
Rendelet

Az elfogadáshoz szükséges döntés típusa: 
határozat esetén egyszerű többségű szavazat







rendelet esetén minősített többségű szavazat

Nyílt ülés

Zárt ülés

Tisztelt Képviselő-testület!
Kunszentmiklós Város Önkormányzata 147 millió forint támogatásban részesült a KAP-RD43-1-25 kódszámú 1005271379 támogatási azonosítójú  „Baracsi dűlő fejlesztése” című pályázattal. Tekintette arra, hogy a projekt építési költsége elérte a közbeszerzési értékhatárt, ezért közbeszerzési eljárás került lefolytatása.
Weszely Tamás, a Közbeszerzési Bírálóbizottság tagja:

Tájékoztatja a tagokat, hogy Ajánlatkérő 2026. március 27-én a Kbt. 112. § alapján nyílt közbeszerzési eljárást indított. Az ajánlattételi határidő 2026. április 20. 14. óráig 4 darab ajánlat érkezett. Az ajánlatokat ellenőriztem és hiánypótlásra szólítottam fel az értékelési szempontok alapján legkedvezőbbnek tekinthető és azt követő ajánlattevőt. A beérkezett hiánypótlások kapcsán a Centrum Aszfalt Kft. ajánlatában nem jelölte meg a tényleges tulajdonost hiánypótlási felszólítás ellenére. Ezzel kapcsolatban állásfoglalást kértünk a Közbeszerzési Hatóságtól, a Nemzeti Adó és Vámhivataltól és a Pénzügy Minisztériumtól. A Közbeszerzési Hatóság érdemi választ nem adott.

A Nemzeti Adó és Vámhivatal állásfoglalása szerint: „A Pmt. 38. § f) pontja alapján, amennyiben a gazdasági társaság esetében tényleges tulajdonosként azonosítható természetes személy nem állapítható meg, úgy a jogi személy vagy jogi személyiséggel nem rendelkező szervezet vezető tisztségviselőjét kell tényleges tulajdonosként meghatározni. A fentiekre tekintettel megállapítható, hogy kivételes esetben előfordulhat, hogy a szó klasszikus értelmében vett tényleges tulajdonos nem azonosítható, azonban ilyen esetben a jogszabály kötelezően kijelöli a vezető tisztségviselőt tényleges tulajdonosként.”

A Pénzügyminisztérium állásfoglalása szerint: „Mindezeknek megfelelően megerősítjük a kérdés kapcsán a megkeresésében kifejtett értelmezést, miszerint nem állhat fenn olyan helyzet, hogy egy Magyarországon bejegyzett gazdasági társaság tényleges tulajdonosa egyáltalán nem megjelölhető.”

A fenti állásfoglalás alapján megállapítható, hogy nem állhat fenn Magyarországon bejegyzett gazdasági társaság esetében olyan helyzet, hogy ne tudjon megjelölni tényleges tulajdonost.

A fentiek alapján a következő döntési javaslatom:

1. A Centrum Aszfalt Kft. ajánlata érvénytelen

A Centrum Aszfalt Kft. ajánlatában hiánypótlási felhívás ellenére sem jelölt meg tényleges tulajdonost. Tekintettel arra, hogy nem állhat fenn Magyarországon bejegyzett gazdasági társaság esetében olyan helyzet, hogy ne tudjon megjelölni tényleges tulajdonost, így az ajánlata a Kbt. 62. § (1) bekezdés kb) pontja alapján ajánlattevőt az eljárásból ki kell zárni, mert a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pont a)–b), d), e) vagy g) alpontja szerinti tényleges tulajdonosát nem volt képes megnevezni.

2. Út-Ép-Ker’97 Kft. ajánlat érvényes

Az Út-Ép-Ker ajánlatában hiánytalanul minden dokumentumot becsatolt és információt megadott, az ajánlat a jogszabályokban, a felhívásban és a közbeszerzési dokumentumokban foglaltaknak megfelel.
3. Ajánlatkérő a fentiekre tekintettel a Kbt. 81. § (5) bekezdése alapján a többi ajánlatot nem bírálja el.

Az értékelési sorrendben legkedvezőbb ajánlatot benyújtó ÚT-ÉP-KER 97 Út- és Közműépítő Környezetvédelmi és Kereskedelmi Kft. ajánlata érvényes, így nincs szükség az értékelési sorrendben mögötte lévő ajánlatok bírálatára.
4. Az eljárás eredményes, a nyertes ajánlattevő: Út-Ép-Ker’97 Kft. 

Tekintettel arra, hogy az Út-Ép-Ker’97 Kft. ajánlati ára (100.446.000,- Ft) nem haladja meg a rendelkezésre álló forrást (117.087.448,- Ft), így az eljárás eredményes, és a nyertes – legjobb ár-érték arányú ajánlatot benyújtó – ajánlattevő az Út-Ép-Ker’97 Kft.

Fentiek alapján kérem a Tisztelt Képviselő-testület döntését!

HATÁROZAT-TERVEZET
Tárgy:  „Baracsi dűlő” tárgyú közbeszerzési eljárás eredménye
Kunszentmiklós Város Önkormányzat Képviselő-testülete megtárgyalta Lesi Árpád polgármester előterjesztését és az alábbi határozatot hozza: 
1./ A Képviselő-testület úgy határoz, hogy a „Baracsi dűlő fejlesztése” tárgyú közbeszerzési eljáráson indult Út-Ép-Ker’97 Kft. ajánlatát érvényesnek nyilvánítja.
2./ A Képviselő-testület úgy határoz, hogy a hogy a „Baracsi dűlő fejlesztése” tárgyú közbeszerzési eljáráson indult Centrum Aszfalt Kft. ajánlata érvénytelen a Kbt. 62. § (1) bekezdés kb) pontja alapján ajánlattevőt az eljárásból ki kell zárni.
3./ A Képviselő-testület úgy határoz, hogy a „Baracsi dűlő fejlesztése” tárgyú közbeszerzési eljárást eredményesnek nyilvánítja és nyertes ajánlattevőként az Út-Ép-Ker’97 Kft.-t jelöli meg, vele kíván szerződést kötni nettó 100.446.000-ft összegben, melyből nettó 100.446.000Ft ft összeget a  KAP-RD43-1-25 kódszámú 1005271379 támogatási azonosítójú pályázat terhére biztosít.

4./ A Képviselő-testület megbízza Lesi Árpád polgármestert a további teendők ellátásával.

Határidő: 2026. augusztus 13.
Felelős: Lesi Árpád polgármester 

A határozatról értesülnek:

- Lesi Árpád polgármester

- Károlyi Mónika Katalin jegyző

- Kohan Adrienn városüzemeltetési ügyintéző
- Vass Viktor városüzemeltetési csoportvezető

- ÚT-ÉP-KER 97 Kft. (1077 Budapest, Izabella utca 27. A. ép. Fsz. 3. ajtó)

- Irattár 
Kunszentmiklós, 2026.08.11.
Lesi Árpád sk.

                                                                           
         polgármester
